CELEX: 62007CB0440
Language: lt
Date: 2010-06-09 00:00:00
Title: Byla C-440/07 P: 2010 m. birželio 9 d. Teisingumo Teismo nutartis byloje Europos Komisija prieš Schneider Electric SA, Vokietijos Federacinę Respubliką, Prancūzijos Respubliką (Apeliacinis skundas — Skundžiamo sprendimo panaikinimas iš dalies — Bylos stadija, kurioje galima priimti galutinį sprendimą — Deliktinė Bendrijos atsakomybė — Žalos įvertinimas)

23.10.2010   
            
            
               LT
            
            
               Europos Sąjungos oficialusis leidinys
            
            
               C 288/13
            
         
      2010 m. birželio 9 d. Teisingumo Teismo nutartis byloje Europos Komisija prieš Schneider Electric SA, Vokietijos Federacinę Respubliką, Prancūzijos Respubliką
      
      (Byla C-440/07 P) (1)
      
      (Apeliacinis skundas - Skundžiamo sprendimo panaikinimas iš dalies - Bylos stadija, kurioje galima priimti galutinį sprendimą - Deliktinė Bendrijos atsakomybė - Žalos įvertinimas)
      (2010/C 288/20)
      Proceso kalba: prancūzų
      
         Šalys
      
      
         Apeliantė: Europos Komisija, atstovaujama M. Petite, F. Arbault, T. Christoforou, R. Lyal ir C-F. Durand
      
         Kitos proceso šalys: Schneider Electric SA, atstovaujama advokatų M. Pittie ir A. Winckler; Vokietijos Federacinė Respublika, Prancūzijos Respublika
      
         Dalykas
      
      Apeliacinis skundas dėl 2007 m. liepos 11 d. Europos Bendrijų Pirmosios instancijos teismo (ketvirtoji išplėstinė kolegija) sprendimo Schneider Electric SA prieš Komisiją (T-351/03), kuriuo šis teismas priteisė iš Europos Bendrijų atlyginti Schneider Electric SA žalą, kurią ji patyrė atnaujinus koncentracijos kontrolės procedūrą po 2002 m. spalio 22 d. Pirmosios instancijos teismo sprendimo Schneider Electric SA prieš Komisiją (T-310/01 ir T-77/02), ir du trečdalius Schneider Electric SA žalos, patirtos sumažinus Legrand SA perleidimo kainą, dėl kurios Schneider Electric SA turėjo sutikti atidėjus Legrand perleidimo datą iki 2002 m. gruodžio 10 d. — Bendrijos deliktinės atsakomybės atsiradimo sąlygos — Pažeidimo, žalos ir tiesioginio priežastinio ryšio tarp pažeidimo bei atsiradusios žalos sąvokos — Bendrijos teisės „pakankamai akivaizdus pažeidimas“, susijęs su koncentracijos suderinamumo su bendrąja rinka kontrolės procedūra
      
         Rezoliucinė dalis
      
      
                  1.
               
               
                  Nustatyti, kad 2009 m. liepos 16 d. Europos Bendrijų Teisingumo Teismo sprendimo Komisija prieš Schneider Electric (C-440/07 P, dar nepaskelbtas Rinkinyje) 3 rezoliucinėje dalyje nurodytos atlygintinos žalos suma yra 50 000 EUR.
               
            
                  2.
               
               
                  Atmesti Schneider Electric SA prašymą dėl bylinėjimosi išlaidų atlyginimo.
               
            
         (1)  OL C 22, 2008 1 26.